#

#  MINISTERUL FINANŢELOR

#

**Direcţia generală managementul resurselor umane**

 **/**

 **Nr. 391786/ 16.11.2021**

 **ANUNȚ**

***Ministerul Finanțelor cu sediul în Bd. Libertății nr.16, sector 5, organizează concurs de recrutare în vederea ocupării funcţiilor publice de execuţie vacante de expert clasa I, grad profesional asistent (2 posturi) la Direcția generală de legislație fiscală și reglementări vamale și contabile***

**Tip concurs:**

Recrutare funcții publice de execuție vacante perioadă nedeterminată, normă întreagă, durata normală a timpului de muncă de 8 ore/zi, 40 ore/săptămână.

**Date desfășurare concurs:**

Dosarele de înscriere la concurs se depun la sediul Ministerului Finanțelor în perioada **16.11 – 06.12.2021, inclusiv.**

**Data și ora desfășurării probei scrise a concursului**: **17.12.2021, ora.10:00 la sediul Ministerului Finanțelor, Bd. Libertății nr.16, sector 5, București;**

**Data și ora desfășurării interviului** vor fi afișate odată cu rezultatele la proba scrisă.

***Condiţiile de participare la concursul pentru ocuparea funcţiilor publice de execuţie vacante de expert clasa I, grad profesional asistent (2 posturi) la Direcția generală de legislație fiscală și reglementări vamale și contabile - Serviciul legislație Cod de procedură fiscală:***

* studii universitare de licență absolvite cu diplomă de licență sau echivalentă în domeniul științelor economice sau științelor juridice;
* aplicații tip Office (editor de texte, calcul tabelar) pentru redactare documente, poștă electronică, navigare internet – cunoștințe de bază care vor fi testate în cadrul probelor de concurs,
* minimum 1 an vechime în specialitatea studiilor necesare exercitării funcției publice.

**Atribuțiile posturilor**

 **1**. participă la pregătirea documentației necesare participării reprezentanţilor Ministerului Finanţelor la dezbaterile în comisiile de specialitate ale Parlamentului (Camera Deputaților și Senat) și asigură, după caz, reprezentarea în legătură cu susținerea actelor normative privind domeniul de reglementare;

**2.** participă la elaborarea soluţiilor cu caracter general, pentru care se vor emite, după caz, ordine ale ministrului finanţelor sau decizii ale Comisiei fiscale centrale;

**3.** elaborează puncte de vedere în ceea ce priveşte aplicarea legislației în domeniul de reglementare la solicitarea contribuabililor, organelor fiscale, altor ministere şi instituţii publice centrale sau locale, precum şi a direcţiilor din structura Ministerului Finanţelor şi Agenţiei Naţionale de Administrare Fiscală;

**4**. informează Agenția Națională de Administrare Fiscală și/sau contribuabilii despre reglementările legale cu privire la procedura fiscală, facilitățile la plata obligațiilor fiscale, contravenții și sancțiuni fiscale prin metodele și canalele de informare ale Ministerului Finanțelor;

**5.** asigură realizarea operațiunilor și activităţilor necesare arhivării lucrărilor, inclusiv în format electronic, după caz;

**6.** participă la cursuri, seminarii şi schimburi de experienţă organizate în ţară şi străinătate, care au ca obiect legislaţia din domeniul de reglementare;

**7.** îndeplineşte alte atribuţii stabilite de conducerea ministerului şi/sau conducerea direcţiei;

**8.** păstrează confidenţialitatea documentelor şi informaţiilor gestionate, în condițiile legii;

**9.** respectă prevederile legislației din domeniul securității și sănătății în muncă, apărării împotriva incendiilor și măsurile de aplicare a acestora;

**10.** utilizează corect și eficient aparatura (calculator, imprimantă, etc.) și rechizitele, manipulează și întreține corespunzător mobilierul din dotare;

**11.** informează conducerea structurii privind eventualele accidente de muncă pe care le suferă;

**12.** participă la identificarea potențialelor riscuri care pot afecta activitatea direcției, prin completarea formularului „Alertă la risc” și are obligația de a transmite formularul către responsabilul de risc din cadrul direcției, conform procedurii de sistem PS-12 privind managementul riscului.

**BIBLIOGRAFIE**

**pentru ocuparea funcţiilor publice de executie vacante de expert clasa I, grad profesional asistent (2 posturi) la Direcția generală de legislație fiscală și reglementări vamale și contabile - Serviciul legislație Cod de procedură fiscală**

1. Constituția României, republicată;
2. Legea nr. 207/2015 privind Codul de procedură fiscală, cu modificările și completările ulterioare;
3. Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;
4. Legea nr. 202/2002 privind egalitatea de şanse şi de tratament între femei şi bărbaţi, republicată, cu modificările şi completările ulterioare;
5. Ordonanţa Guvernului nr. 137/2000 privind prevenirea şi sancţionarea tuturor formelor de discriminare, republicată, cu modificările şi completările ulterioare;
6. Ordonanța de urgență a Guvernului nr. 57/2019 privind Codul administrativ, cu modificările și completările ulterioare, *respectiv Titlul I și II din Partea a VI-a - Statutul funcționarilor publici, prevederi aplicabile personalului contractual din administrația publică și evidența personalului plătit din fonduri publice*;
7. Hotărârea Guvernului nr. 34/2009 privind organizarea și funcționarea Ministerului Finanțelor Publice, cu modificările și completările ulterioare;
8. Programa analitică de verificare a cunoștințelor în domeniul IT – nivel de bază – <https://mfinante.gov.ro/documents/35673/370062/programaanaliticanivelbaza.pdf>.

***Tematică:***

1. prevederile Constituției României;
2. prevederile Codului de procedură fiscală;
3. normele de tehnică legislativă pentru elaborarea actelor normative;
4. egalitatea de șanse și tratament între femei și bărbați – în domeniul muncii; în ceea ce privește accesul la educație, la sănătate, la cultură și la informare; în ceea ce privește participarea la luarea deciziei; soluționarea sesizărilor și reclamațiilor privind discriminarea bazată pe criteriul de sex;
5. prevenirea și sancționarea tuturor formelor de discriminare – principii și definiții; dispoziții speciale;
6. Statutul funcționarilor publici – dispoziții generale; clasificarea funcțiilor publice; categorii de funcționari publici; drepturi și îndatoriri; sancțiunile disciplinare și răspunderea funcționarilor publici; modificarea, suspendarea și încetarea raporturilor de serviciu;
7. prevederile Hotărârii Guvernului nr. 34/2009;
8. cunoştinţe de operare/programare pe calculator: aplicații tip Office (editor de texte, calcul tabelar) pentru redactare documente, poștă electronică, navigare internet – nivel bază.

**Actele necesare în vederea întocmirii dosarului de înscriere:**

1. formularul de înscriere (*se poate descărca de pe [www.mfinante.gov.ro](http://www.mfinante.gov.ro/) – Despre minister/Cariera profesională/secțiunea Concursuri MF*);
2. curriculum vitae, modelul comun european;
3. copia actului de identitate;
4. copii ale diplomelor de studii, certificatelor şi altor documente care atestă efectuarea unor specializări şi perfecționări;
5. copia carnetului de muncă şi a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului (modelul de adeverință se poate descărca de pe *[www.mfinante.gov.ro](http://www.mfinante.gov.ro/) – Despre minister/Cariera profesională, secțiunea Concursuri MF*). Adeverințele care au un alt format decât cel solicitat trebuie să cuprindă elemente similare celor prevăzute în adeverința model, din care să rezulte cel puțin următoarele informații: funcția/funcțiile ocupată/ocupate, nivelul studiilor solicitate pentru ocuparea acesteia/acestora, temeiul legal al desfăşurării activității, vechimea în muncă acumulată, precum şi vechimea în specialitatea studiilor.
6. copia adeverinței care atestă starea de sănătate corespunzătoare, eliberată cu cel mult 6 luni anterior derulării concursului de către medicul de familie al candidatului. Adeverința care atestă starea de sănătate conține, în clar, numărul, data, numele emitentului şi calitatea acestuia, în formatul standard stabilit de Ministerul Sănătății Publice.
7. cazierul judiciar;
8. copia certificatului de căsătorie, după caz;
9. declaraţia pe propria răspundere, prin completarea rubricii corespunzătoare din formularul de înscriere, sau adeverinţa care să ateste lipsa calităţii de lucrător al Securităţii sau colaborator al acesteia, în condiţiile prevăzute de legislaţia specifică.

Cazierul judiciar poate fi înlocuit cu o declarație pe propria răspundere. În acest caz, candidatul declarat admis la selecția dosarelor are obligația de a completa dosarul de concurs cu originalul documentului pe tot parcursul desfăşurării concursului, dar nu mai târziu de data şi ora organizării interviului, sub sancțiunea neemiterii actului administrativ de numire.

Dosarele se depun la sediul Ministerului Finanțelor, Bd. Libertății, nr.16, sector 5, București - Direcția generală managementul resurselor umane – etaj 2, camera 473 și vor fi însoțite de originalele documentelor necesare în vederea întocmirii dosarului de înscriere pentru a putea fi certificate.

Persoana de contact pentru informații suplimentare și pentru depunerea dosarelor de concurs este doamna Iordache Simona - expert superior, telefon 021.319.97.59/int.1214, e-mail: concursuri@mfinante.gov.ro.

Programul de lucru al instituției este 8.30-17.00 (luni-joi) și 08.30-14.30 (vineri).